జాతీయ క్రికెట్ అకాడమీ

నేషనల్ క్రికెట్ అకాడమీ, బెంగుళూరులోని BCCI క్రికెట్ సదుపాయం. యువ క్రికెటర్లలో, భారత క్రికెట్ జట్టుకు ప్రాతినిధ్యం వహించే సామర్థ్యాన్ని అభివృద్ధి చేయడానికి దీన్ని ఉద్దేశించారు. 2000 సంవత్సరంలో దీన్ని స్థాపించారు. ఇది చిన్నస్వామి క్రికెట్ స్టేడియం సమీపంలో ఉంది  గాయపడిన ఆటగాళ్ల పునరావాసం కోసం కూడా ఈ సదుపాయాన్ని ఉపయోగిస్తున్నారు.

NCA, మాజీ BCCI అధ్యక్షుడు రాజ్ సింగ్ దుంగార్పూర్ ఆలోచనల్లోంచి రూపుదిద్దుకుంది. 

2014లో, BCCI తన కొత్త భవనాన్ని రూపొందించడంలో సహాయం కోసం నిపుణులను పొందడానికి క్రికెట్ ఆస్ట్రేలియా, ECB రెండింటితో ఒప్పందం చేసుకుంది. నేషనల్ క్రికెట్ అకాడమీ పునరుద్ధరణలో భాగంగా ఆస్ట్రేలియా, ఇంగ్లండ్‌లో ఉన్న స్టేట్ ఆఫ్ ది ఆర్ట్ హై-పెర్ఫార్మెన్స్ సెంటర్ల తరహాలో ఈ మార్పులు చేయాలని BCCI నిర్ణయించింది.

కొత్త ప్లాన్‌లో దేశవ్యాప్తంగా ఉన్న ఫాస్ట్ బౌలర్‌లకు శిక్షణ ఇవ్వడానికి MRF పేస్ ఫౌండేషన్‌తో NCA ఒప్పందం కుదుర్చుకుంది.

బెంగుళూరు విమానాశ్రయానికి సమీపంలోని కొత్త సదుపాయంలోకి అకాడమీని తరలించాలని నిర్ణయించారు. 

భారత మాజీ క్రికెటర్ వీవీఎస్ లక్ష్మణ్ ప్రస్తుతం NCA డైరెక్టర్‌గా ఉన్నాడు.

పరిపాలన

పునరావాస కేంద్రం 
ఈ సదుపాయం భారత క్రికెట్ జట్టులోని గాయపడిన క్రికెటర్లకు పునరావాస కేంద్రంగా కూడా పనిచేస్తుంది. జస్ప్రీత్ బుమ్రా, ప్రసిద్ధ్ కృష్ణ, రిషబ్ పంత్ వంటి ఆటగాళ్లు 2023 జూలై నాటికి ఇందులో చేరారు. గాయపడిన కొందరు ఆటగాళ్లు చాలా కాలం పాటు NCAలో చేరినందున, రవిశాస్త్రి వారిని "NCAలో శాశ్వత నివాసితుల"ని పేర్కొన్నాడు.

NCA నుండి వచ్చిన భారత క్రికెటర్లు

వివాదాలు 

 సునీల్ గవాస్కర్ 2000లో NCA కమిటీలో సభ్యుడుగా ఉంటూ, NCA ట్రైనీలు స్థానిక జట్ల ఖర్చుతో టూర్ మ్యాచ్‌ను పొందడం సరికాదని వార్తాపత్రిక కాలమ్‌లో చేసిన వ్యాఖ్యలపై NCA చైర్‌పర్సన్ రాజ్ సింగ్ దుంగార్‌పూర్ విమర్శించడంతో, గవాస్కర్ రాజీనామా చేశారు. 
 2013-14 బ్యాచ్‌లోని ముగ్గురు క్రికెటర్లు - యోగేశ్వరన్, మురళీ కిషోర్, కర్ణ్ శర్మ లు క్రమశిక్షణను ఉల్లంఘించారని పేర్కొంటూ అకాడమీ నుండి పంపించేసారు.

బోర్డర్-గవాస్కర్ స్కాలర్‌షిప్ 
NCA బ్రిస్బేన్‌లోని ఆస్ట్రేలియా సెంటర్ ఆఫ్ ఎక్సలెన్స్‌ను సందర్శించడానికి ముగ్గురు మంచి ఆటగాళ్లకు స్కాలర్‌షిప్‌ను ప్రదానం చేస్తుంది. టెస్ట్ క్రికెట్‌లో 10,000 కంటే ఎక్కువ పరుగులు చేసిన ప్రసిద్ధ ఆస్ట్రేలియామ్ భారత కెప్టెన్లు, అలన్ బోర్డర్, సునీల్ గవాస్కర్‌ల పేరు మీద ఈ స్కాలర్‌షిప్‌కు పేరు పెట్టారు.

2000 

 గౌతమ్ గంభీర్
 మహ్మద్ కైఫ్
 అంకిత్ కుమార్
 అనుపమ్ యాదవ్
 విరాట్ కోహ్లీ
 మహ్మద్ షమీ

2001 

 దీపక్ చౌగులే
 పార్థివ్ పటేల్
 వినాయక్ మానె

 శౌర్య ప్రకాష్ సింగ్
 లక్ష్మీపతి బాలాజీ
 తిలక్ నాయుడు

2003 

 సిద్ధార్థ్ త్రివేది
 సంజయ్ కొకనే
 రైఫీ గోమెజ్

2004 

 శిఖర్ ధావన్
 సురేష్ రైనా
 వేణుగోపాలరావు

2005 

 శౌర్య ప్రకాష్
 ఆర్పీ సింగ్
 ఫైజ్ ఫజల్

2006 

 క్షేమల్ వైంగాంకర్
 గౌరవ్ ధీమాన్
 పినాల్ షా

2007 

 డిబి రవితేజ
 చెతేశ్వర్ పుజారా
 శైలేంద్ర పండోరే

2008 

 విరాట్ కోహ్లీ
 ప్రదీప్ సాంగ్వాన్
 తన్మయ్ శ్రీవాస్తవ

2009 

 కిరణ్ ఎన్.ఎస్
 కేఎల్ రాహుల్
 మయాంక్ అగర్వాల్

2022 

 గర్వ్ సాంగ్వాన్
 కుశాల్ తాంబే
 అజిత్ శర్మ
 ప్రజేష్ రాజన్

కొత్త NCA 
2022 ఫిబ్రవరి 16 న, అప్పటి BCCI అధ్యక్షుడు సౌరవ్ గంగూలీ, కార్యదర్శి జయ్ షా లు బెంగళూరులో జాతీయ క్రికెట్ అకాడమీ కొత్త భవనాలకు శంకుస్థాపన చేసారు. బెంగళూరు విమానాశ్రయానికి సమీపంలో 40 ఎకరాల్లో దీన్ని నిర్మిస్తున్నారు. ఇందులో మూడు క్రికెట్ మైదనాలు, జిమ్నాసియం, 40 ప్రాక్టీస్ పిచ్‌లు, స్విమ్మింగ్ పూల్, ఆటగాళ్లు బస చేసేందుకు గదులు ఉంటాయి.

మూలాలు